b"\n_START_ARTICLE_\nDiagrama d'activitats\n_START_PARAGRAPH_\nUn diagrama d'activitats  \xc3\xa9s la representaci\xc3\xb3 gr\xc3\xa0fica d'un algoritme o proc\xc3\xa9s. S'utilitza en diferents disciplines com la programaci\xc3\xb3, l'economia, els processos industrials i la psicologia cognitiva._NEWLINE_En el Llenguatge unificat de modelat (UML), un diagrama d'activitats es centra en el flux d'activitats involucrades en un proc\xc3\xa9s, generalment dins del marc d'un o diversos casos d'\xc3\xbas. Aquests mostren en quin ordre s'executen les diferents parts d'un proc\xc3\xa9s i com depenen les unes de les altres. En cap cas proporcionen informaci\xc3\xb3 del comportament d'un objecte o de les col\xc2\xb7laboracions entre objectes.\n_START_SECTION_\nFuncionament\n_START_PARAGRAPH_\nEl proc\xc3\xa9s comen\xc3\xa7a a partir del primer oval situat a la part superior del diagrama (identificat amb un 'Start' ); i acaba amb l'\xc3\xbaltim oval situat a la part inferior del diagrama (identificat amb un 'End')._NEWLINE_De cadascuna d'aquestes activitats en deriva una transici\xc3\xb3 (o fletxa) que la connecta amb la seg\xc3\xbcent activitat. Una transici\xc3\xb3 pot derivar cap a diverses noves transicions (branques) que indiquen les alternatives de les quals disposa el proc\xc3\xa9s, l'inici i el final d'una branca s'indiquen amb un rombe (identificat amb un Branch i un Merge)._NEWLINE_L'inici d'activitats en paral\xc2\xb7lel i la uni\xc3\xb3 de retrobament d'aquestes activitats (sincronitzaci\xc3\xb3 d'activitats) se simbolitzen amb barres s\xc3\xb2lides (identificat amb un Fork i un Join)."